Period: Ur III
Genre: Administrative
Transliteration:
<SURFACE>
1(diš) a-bi₂-tum dumu še-er-ha-num₂-ma-ke₄
bu₃-zu₂-a-aš
3(diš) sar e₂
in-ši-sa₁₀ bi₂-du₁₁
e₂ bu₃-zu₂-a-ka
la-ba-an-ku₄
e₂ {d}er₃-ra-a-ka ba-an-ku₄
a-bi₂-tum-e e₂ du₃-du₃-a
e₂ {d}er₃-ra-a
igi-a-a šagina-e
ar-ši-ah-ra
in-na-an-šum₂ bi₂-du₁₁
egir-ra a-ra₂ 2(diš)-kam
<SURFACE>
suhuš-gi-e in-na-an-šum₂
a₂-bi₂-li₂-a maškim i₃-me-am₃
e₂ bu₃-zu₂-a nu-me-a
e₂ {d}er₃-ra-a i₃-me-a
1(diš) si₂-mu-dar nu-banda₃
1(diš) igi-a-a ha-za-num₂
1(diš) zu-la-a šabra
nam-lu₂-inim-ma-še₃ im-ta-e₃-eš₂
ša₃-ba a₂-bi₂-li₂-a nam-erim₂-ba i₃-dab₅
u₃ ar-ši-ah-e e₂ du₃-du₃-a-bi nu-un-zu-a
nam-erim₂-bi ku₅-dam
di-til-la dumu nag-su{ki}
iti {d}dumu-zi
mu {d}amar{d}suen lugal-e ur-bi₂-lum{ki} mu-hul

Cuneiform:
<SURFACE>
𒁹𒀀𒉈𒌈𒌉𒊺𒅕𒄩𒈝𒈠𒆤
𒅤𒅗𒀀𒀸
𒐈𒊬𒂍
𒅔𒅆𒉚𒉈𒅗
𒂍𒅤𒅗𒀀𒅗
𒆷𒁀𒀭𒆭
𒂍𒀭𒀴𒊏𒀀𒅗𒁀𒀭𒆭
𒀀𒉈𒌈𒂊𒂍𒆕𒆕𒀀
𒂍𒀭𒀴𒊏𒀀
𒅆𒀀𒀀𒄊𒀴𒂊
𒅈𒅆𒄴𒊏
𒅔𒈾𒀭𒋧𒉈𒅗
𒂕𒊏𒀀𒁺𒈫𒄰
<SURFACE>
𒁼𒄀𒂊𒅔𒈾𒀭𒋧
𒀉𒉈𒉌𒀀𒉺𒁽𒉌𒈨𒀀𒀭
𒂍𒅤𒅗𒀀𒉡𒈨𒀀
𒂍𒀭𒀴𒊏𒀀𒉌𒈨𒀀
𒁹𒍣𒈬𒁯𒉡𒌉
𒁹𒅆𒀀𒀀𒄩𒍝𒈝
𒁹𒍪𒆷𒀀𒉺𒀠
𒉆𒇽𒅗𒈠𒂠𒅎𒋫𒌓𒁺𒂠
𒊮𒁀𒀉𒉈𒉌𒀀𒉆𒉈𒊒𒁀𒉌𒆪
𒅇𒅈𒅆𒄴𒂊𒂍𒆕𒆕𒀀𒁉𒉡𒌧𒍪𒀀
𒉆𒉈𒊒𒁉𒋻𒁮
𒁲𒌀𒆷𒌉𒅘𒋢𒆠
𒌗𒀭𒌉𒍣
𒈬𒀭𒀫𒀭𒂗𒍪𒈗𒂊𒌨𒉈𒈝𒆠𒈬𒅆𒌨